Tuomari ja salamurhaaja

Tuomari ja salamurhaaja () on vuonna 1976 ensi-iltansa saanut Bertrand Tavernierin ohjaama ranskalainen historiallinen rikosdraamaelokuva, jonka pääosia näyttelevät Philippe Noiret ja Michel Galabru. Sivuosissa ovat muun muassa Renée Faure, Isabelle Huppert, Cécile Vassort ja Jean-Claude Brialy. Tuomari ja salamurhaaja perustuu tosielämän ranskalaisen sarjamurhaajan Joseph Vacherin (1869–1898) tarinaan. Bertrand Tavernier ja Jean Aurenche laativat elokuvan käsikirjoituksen Pierre Bostin ja Aurenchen tarinan pohjalta. Raymond Danon oli elokuvan tuottajana. Elokuva voitti kaksi César-palkintoa kuudesta ehdokkuudestaan; elokuva oli ehdokkaana muun muassa parhaan elokuvan Césarin saajaksi. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made . Perustuu teokseen The New York Times Guide to the Best 1,000 Movies Ever Made, St. Martin's Griffin 2004. == Juoni == Tuomari ja salamurhaaja sijoittuu Ranskaan ja alkaa vuodesta 1893. Ranskan armeijan entinen kersantti Joseph Bouvier (Michel Galabru) ampuu rakkaansa ja yrittää itsemurhaa, mutta epäonnistuu yrityksessään. Hän joutuu sairaalaan, josta päästyään hän aloittaa viisi vuotta kestävän useiden puolustuskyvyttömien lammaspaimenien ja maataloustyöntekijöiden raiskaamisen ja murhaamisen. Kun Bouvier jää kiinni, hänen kohtalonsa päätyy tuomari Émile Rousseaun (Philippe Noiret) käsiin. Rousseau alkaa käsitellä Bouvierin tapausta, joka voi joko edistää hänen uraansa tai tuhota sen. == Näyttelijät == == Tuotanto == Tuomarin ja salamurhaajan kuvaukset alkoivat 30. syyskuuta 1975 ja päättyivät 29. marraskuuta 1975. Elokuva kuvattiin kokonaan Kaakkois-Ranskassa Ardèchen departementissa, jossa sen kuvauspaikkoina olivat Tournon-sur-Rhônen, Lamastren, Saint-Michel-de-Boulognen, Malarce-sur-la-Thinesin, Choméracin, Largentièren, Privasin ja Aubenasin kunnat. Studiokuvaukset kuvattiin Studios Rivieran elokuvastudioilla Nizzassa. Elokuvan tuotantoyhtiöinä olivat Lira Films, Société française de production ja France Régions 3. == Julkaisu == Tuomari ja salamurhaaja sai ensi-iltansa Ranskassa 10. maaliskuuta 1976, oli Fox-Liran teatterilevittämä ja keräsi teatterikierroksensa aikana 913 557 katsojaa; elokuva oli Ranskassa vuoden 1976 40. katsotuin elokuva. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 5. lokakuuta 1995. Elokuva esitettiin vuoden 1976 Venetsian elokuvajuhlilla Italiassa. Tuomari ja salamurhaaja julkaistiin ensimmäisen kerran DVD:lle Ranskassa 19. syyskuuta 2001 ja blu-raylle 10. maaliskuuta 2015. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas / ehdokkaat Tulos César Paras miespääosa Michel Galabru César Paras alkuperäinen tai sovitettu käsikirjoitus Bertrand Tavernier Jean Aurenche César Paras elokuva Bertrand Tavernier Raymond Danon César Paras ohjaus Bertrand Tavernier César Paras miessivuosa Jean-Claude Brialy César Paras musiikki Philippe Sarde Suzanne Bianchetti Vuoden lupaavin nuori elokuvanäyttelijätär Isabelle Huppert == Lähteet == == Aiheesta muualla == * * * * Tuomari ja salamurhaaja AlloCinéssä * Tuomari ja salamurhaaja UniFrancessa * Tuomari ja salamurhaaja JP’s Box-Officessa Luokka:Vuoden 1976 ranskalaiset elokuvat Luokka:Historialliset elokuvat Luokka:Ranskalaiset rikosdraamaelokuvat Luokka:Sarjamurhaajaelokuvat Luokka:Tositapahtumiin perustuvat elokuvat Luokka:Bertrand Tavernierin ohjaamat elokuvat